Nainen ja hänen 3- ja 5-vuotiaat lapsensa tuotiin Norjaan, koska vanhempi lapsista on vakavasti sairas. Norjan edistyspuolue on vastustanut palauttamista ja uhkaa nyt erota Erna Solbergin johtamasta hallituksesta.

Edistyspuolueen johtajan Siv Jensenin ja Solbergin on määrä keskustella tilanteesta maanantaina. Edistyspuolue aikoo asettaa ehtoja edistyspuolueen jatkolle hallituksessa ja esittelee vaatimuslistansa maanantaina.

29-vuotias nainen otettiin kiinni heti hänen saavuttuaan lentokentälle, ja lapset vietiin sairaalaan. Nainen oli matkustanut äärijärjestö Isisin hallitsemalle alueelle vuonna 2013 ja mennyt naimisiin järjestön taistelijan kanssa. Nainen on väittänyt, ettei matkustanut alueelle vapaaehtoisesti ja että hän oli pitkään yrittänyt päästä pois.

